b"\n_START_ARTICLE_\nDwayne Johnson\n_START_SECTION_\nAmerikansk fotballkarriere\n_START_PARAGRAPH_\nF\xc3\xb8r Dwayne forfulgte en karriere som fribryter, spilte han amerikansk fotball. Han fikk stipendiat ved University of Miami, og spilte der for College-laget Miami Hurricanes. Fra sin plass som Outside Line-backer gjorde han tingene sine bra og han hadde planer om \xc3\xa5 satse p\xc3\xa5 en karriere i NFL. Dessverre p\xc3\xa5dro han seg en skulderskade og endte opp i den canadiske ligaen. Det var da Dwayne bestemte seg for \xc3\xa5 pr\xc3\xb8ve seg p\xc3\xa5 fribryting. Familien hans hadde lange tradisjoner i denne bransjen, og han ble signert av Vince McMahons World Wrestling Federation.\n_START_SECTION_\nWorld Wrestling Entertainment\n_START_PARAGRAPH_\nJohnson fikk sitt gjennombrudd i World Wrestling Federation. F\xc3\xb8r han han ble tildelt navnet The Rock var han kjent under aliaset Rocky Maivia, som en hyllest til sin far, Rocky Johnson, og sin farfar Peter Maivia, som begge var profesjonelle fribrytere. Av respekt for WWE legenden Don \xc2\xabThe Rock\xc2\xbb Muraco ville han f\xc3\xb8rst ikke kalle seg The Rock, men Vince McMahon klarte \xc3\xa5 overtale ham. _NEWLINE_Dwayne debuterte for WWF p\xc3\xa5 Survivor Series 1996, som Rocky Maivia, etter \xc3\xa5 ha wrestlet for andre, mindre fribryterforbund._NEWLINE_I starten av sin karriere i WWE var han en babyface (s\xc3\xa5kalte \xc2\xabgood-guys\xc2\xbb som publikum skal juble for). Publikum svarte med \xc3\xa5 bue ham ut. Derfor ble han medlem i \xc2\xabNation of Domination\xc2\xbb sammen med Farooq, Mark Henry og The Godfather hvor han ble en heel (s\xc3\xa5kalte \xc2\xabbad-guys\xc2\xbb som publikum skal hate). Under denne perioden fikk han ogs\xc3\xa5 artistnavnet The Rock. Etter hvert tok han over lederskapet i Nation of Domination fra Farooq, og hans popularitet \xc3\xb8kte._NEWLINE_The Rock ledet Team WWF til seier mot Team WCW/ECW (The Alliance) under InVasion pay-per-viewen. Dette var like etter Vince McMahon hadde kj\xc3\xb8pt opp rivalen World Championship Wrestling._NEWLINE_Da han kom tilbake til WWE, ble han nok en gang heel og startet sin siste feud (krangel) med Stone Cold Steve Austin som \xc2\xabsluttet\xc2\xbb p\xc3\xa5 WrestleMania XIX i 2003._NEWLINE_The Rock returnerte i 2004 for \xc3\xa5 hjelpe Mick Foley. De startet en feud mot Evolution (Triple H, Randy Orton, Ric Flair og Batista) som sluttet under WrestleMania XX hvor The Rock hadde sin hittil siste kamp._NEWLINE_The Rock viste seg p\xc3\xa5 noen RAW episoder, og han sier selv at han aldri ville slutte helt \xc3\xa5 jobbe for WWE. Han fikk varemerket \xc2\xabThe Rock\xc2\xbb av Vince McMahon i 2002, s\xc3\xa5 han eier alle rettighetene til logoene og frasene til The Rock._NEWLINE_Den 4. april 2011, var The Rock gjestevert p\xc3\xa5 Wrestlemania 27. P\xc3\xa5 RAW, dagen etter wrestlemania utfordret John Cena The Rock til en kamp p\xc3\xa5 neste \xc3\xa5rs turnering. The Rock godtok utfordringen, og det blir en av hovedkampene som for \xc3\xb8vrig holdes i The Rocks hjemby Miami den 1. april 2012_NEWLINE_16.September 2011 annonserte WWE at The Rock skal gj\xc3\xb8re comeback, hvor han skal delta i en tag-team match p\xc3\xa5 Survivor Series, den 20 november. _NEWLINE_Han var i en kamp mot John Cena p\xc3\xa5 Wrestlmania 28. Han beseiret Cena tilslutt._NEWLINE_The Rock annonserte p\xc3\xa5 Twitter at han skulle komme tilbake og ta WWE tittelen.\n_START_SECTION_\nFraser\n_START_PARAGRAPH_\nThe Rock er kjent for fraser som: \xc2\xabIf you smell... what the Rock is cookin'\xc2\xbb, \xc2\xabJust bring it!\xc2\xbb, \xc2\xabKnow your role, and shut your mouth!\xc2\xbb, \xc2\xabIt doesn't matter what your name is!\xc2\xbb og \xc2\xabTake that (objekt), shine it up real nice, turn that sum-bitch sideways and stick it straight up your candy ass!\xc2\xbb \xc2\xabThe jabroni beatin', pie eatin', trail blazin', eyebrow raisin', running fast, whuppin' ass, People's Champ, THE ROCK!\xc2\xbb. Han er ogs\xc3\xa5 kjent for \xc3\xa5 omtale seg selv i tredje person som for eksempel: \xc2\xabThe Rock says...\xc2\xbb og \xc2\xabFinally, The Rock has come back to ...\xc2\xbb.\n_START_SECTION_\nSkuespillerkarriere\n_START_PARAGRAPH_\nThe Rock satser n\xc3\xa5 fullt p\xc3\xa5 sin skuespillerkarriere. Han spilte i Mumien vender tilbake i 2001, og hadde hovedrollen i oppf\xc3\xb8lgeren Skorpionenes Konge (sic) i 2002. P\xc3\xa5 denne tiden var han ogs\xc3\xa5 en av WWEs mest popul\xc3\xa6re fribrytere. Dwayne hadde hovedrollen i filmen Welcome to the Jungle i 2003. Etter det spilte han inn filmen Walking Tall. I 2005 spilte han i filmen Be Cool med John Travolta, Uma Thurman, Vince Vaughn, Negin Mahdavi og Andre 3000. Han spilte rollen som \xc2\xabSarge\xc2\xbb i filmen Doom i 2006. I filmen Gridiron Gang spiller han rollen som fotballtreneren \xc2\xabSean Porter\xc2\xbb. Han sier selv at rollen han spiller reflekterer fotballtreneren han hadde da han spilte amerikansk fotball. Han hadde sin f\xc3\xb8rste hovedrolle i filmen Skorpionens konge. For \xc3\xa5 spille den rollen tjente han 5,5 millioner USD, noe som er verdensrekord i f\xc3\xb8rste hovedrolle. Hans mest populere skuespiller rolle er Luke Hobbs i Fast and Furious-filmene. The Rock ble k\xc3\xa5ret til verdens best betalte skuespiller i 2016."